องคชาติผมขึ้นผื่นเม็ดแดง ไม่เป็นตุ่ม ไม่คัน ไม่ปวด ไม่มีหนอง เป็นอยู่หลายเดือนแล้ว ทายาแก้เชื้อราอยู่แต่ไม่หายขาดไปซักทีแต่ลดลงบ้างแล้ว บางครั้งเป็นสีม่วง บางทีสีชมพู ผมเป็นอะไรและรักษายังไงดีครับเครียดมากๆ ตอนนี้ออกกำลังกายปกติ เคยตรวจร่างกายประจำปี มีไขมันสูง น้ำตาลสูง กรดยูริคสูง ตับผิดปกติ
สวัสดีค่ะ การมีผื่นแดงที่บริเวณอวัยวะเพศชาย อาจเกิดจาก-รูขุมขนอักเสบ จะเจ็บได้เล็กน้อย ถ้าเป็นใหญ่มากอาจมีตุ่มหนอง-ผื่นผิวหนังอักเสบจากการแพ้หรือการสัมผัสหรือการเสียดสี มักมีอาการคันร่วมด้วย และมีประวัติสัมผัสสบู่หรือน้ำหอม-เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส-หูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกันหากเป็นมาเรื้อรังไม่หายไป แนะนำพบแพทย์เพื่อตรวจเพิ่มเติม โรคประจำตัวอื่นๆที่กล่าวมา อาจจะมีผลต่อการทำให้มีผื่นที่อวัยวะเพศได้น้อยการดูแลตัวเองเบื้องต้น ไม่ไปแกะบริเวณผื่นเอง หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่